"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saate toob teieni misjoniühendus One Way Mission.
Tere tulemast järgmiseks pooltunniks meie saadet jälgima!
Täna kuuleme meie India töö juhi Joel Kodali mõtteid.
Enne seda näeme muusikavideot "Tuhanded unistused".
On argine hommik, üsna tavaline,
kui ajalehes on uudiseid.
Arvasin märkavat argikiiruses,
loen uudistest veelgi tähtsamat.
Võib mööduda nimi ja sündimisaeg,
on luulet ja rist ja sel ümber veel raam.
Seal kirjas on uudis nii tavaline -
on alanud teekond igavene.
Seal kirjas on uudis nii tavaline -
on alanud teekond igavene.
Vaid kustunud silm seda uudist ei näe
Oled kaugel ju siit ega hingagi enam
Su tuhanded unelmad kaevati mulda,
on alles vaid kivi, kus risti näeb kullast.
Su tuhanded unelmad kaevati mulda,
on alles vaid kivi, kus risti näeb kullast.
See väikene uudis meil ununeb pea
ja viimaseid kordi su nime näeb seal.
Kui kirjas su nimi on raamatus taevas,
on Jeesus su Issand, ei satu sa vaeva.
Kui kirjas su nimi on raamatus taevas,
on Jeesus su Issand, ei satu sa vaeva.
Siis ehk sa viimati aru sest saad -
vaid ristis sul võit, seal on täiuslik ta.
Kui tuhanded unelmad kaevati mulda,
oled jõudnudki sinna, kus tänavad kullast.
Kui tuhanded unelmad kaevati mulda,
oled jõudnudki sinna, kus tänavad kullast.
Siis ehk sa viimati aru sest saad -
vaid ristis sul võit, seal on täiuslik ta.
Kui tuhanded unelmad kaevati mulda,
oled jõudnudki sinna, kus tänavad kullast.
Kui tuhanded unelmad kaevati mulda,
oled jõudnudki sinna, kus tänavad kullast.
Nüüd räägib meie India töö juht Joel Kodali huvitavatest aegadest,
mida meie India töös on ette tulnud.
Tõlgib meie India töö koordinaator Tero Hokkanen.
Enne One Way Missioni tööle asumist töötasin Bangalore'is.
Kui lapsena pühapäevakoolis käisin,
palvetasin alati, et Issand mind oma töös kasutaks.
Tahan olla evangelist ja sind teenida.
Õppisin äriasju ja hakkasin Bangalore'is äri ajama.
Aasta pärast tekkis tugev kihk palvetada ja Issandat teenida.
Jumal sundis meid palvetama.
Ma ei palunud heal meelel Jumalalt, et tahaksin Teda teenima hakata.
Kuna see võis tähendada katastroofi.
Mõtlesin, et minust peaks saama hea ärimees.
Keegi sundis mind palvetama, et hakkaksin Issandat teenima.
Lõpuks hakkasime naisega palvetama,
et võiksime Issandat teenida,
mis tahes moel.
Me ei teadnud, mis ees ootab.
Kui palvetama hakkasime,
helistas mõne päeva pärast mu isa ja teatas, et on haige.
Ta polnud varem haige olnud.
See oli esimene kord haige olla ja ta oli haiglas.
Tal oli tõsine kõhulahtisus, arstid ravisid teda valesti
ja ta sattus surmasuhu.
Ta oli tõsises seisundis ja kiirustasime teda vaatama.
Kui isa haiglasse vaatama läksin, ütles ta:
"Sa peaksid nüüd tagasi tulema ja hakkama Issandat teenima."
See oli teine kord, kui Jumal minuga rääkis.
Ma ei saanud talle midagi lubada.
Läksime tagasi ja palvetasime edasi:
"Issand, kui see on Sinu tahe, et tuleksime ja teeniksime Sind,
siis oleme nüüd valmis."
Aga meil oli probleem -
olin lubanud sõbrast äripartnerile, et olen temaga mitu aastat.
Tal oli palju ootusi.
Hakkasime palvetama.
Ma polnud kunagi näinud, et Jumal nii täpselt
ja nii kiiresti mu palvetele vastaks.
Palvetasime tol õhtul:
Issand, kui see on Sinu tahe, oleme meie valmis,
aga Sa pead ka mu sõpra veenma.
Järgmisel hommikul juhtus ime.
Sõber helistas ja ütles:
Alustasime siin Bangalore'is juba äri ja siin pole palju rohkem koos teha.
Peaksid nüüd Vijayvadasse minema ja seal äri alustama.
Olin šokeeritud.
Mitte oma sõbra pärast, vaid kuidas Jumal palvele vastas.
Sellist palvevastust polnud ma varem kogenud.
Ütlesin sõbrale, et asun teele kahe päeva pärast.
Läksin ja alustasin seal äri.
Kahe nädala pärast kuulsin isalt, et Soomest tuleb üks tiim.
Mina pidin nendega küladesse tõlgiks kaasa minema.
Võtsin ärist puhkust
ning hakkasin Tero ja Tapani ja tiimiga mööda külasid käima.
Jumalal oli juba plaan,
mitte üksnes minu ja üksikisikute jaoks,
vaid India jaoks, India rahva jaoks -
laste, invaliidide ja leskede jaoks.
Meie oleme vaid tööriistad Tema käes.
Kohtusime imekombel selle One Way tiimiga.
Tero on juba rääkinud, kuidas nad sinna sattusid.
Veetsin Tapaniga külades palju aega.
Lahkudes ütles Tapani, et hakkab India pärast palvetama.
Ta ütles: "Oleme väga vaesed,
meie organisatsioon on väga väike,
aga Jumal on rikas.
Ja miski pole võimatu Jumalale."
Saime Tapanilt sellise lubaduse.
Tapani läks tagasi ja mind kutsuti Soome.
See kõik sündis plaani järgi,
nagu keegi oleks stsenaariumi kirjutanud.
See oli ime.
Tulin Soome ja sain siin nägemuse, kuidas Jumalat teenida
ja One Way Missionile kasulik olla.
Tero on rääkinud, kuidas kõik Indias algas.
Olin alati nagu Toomas.
Kahtlesin asjades seni, kuni nägin.
Tapani lubas teenistuse jaoks auto osta.
Ma ei suutnud seda uskuda, enne kui oma silmaga näen.
Palvetasin ja tahtsin seda näha.
Siis saimegi auto.
See oli esimene ime teenistuses.
Teadsin, et ostame selle auto.
Aga ootasin päeva, mil seda puudutada saaksin,
et teaksin selle tõsi olevat.
Kõigi asjade puhul, mis on aastate jooksul juhtunud,
võin tunnistada, milliste imeliste keerdkäikude läbi need sündisid.
Siis tuli aeg maa osta.
See oli taas suur ime.
Tahtsime osta maad Atkuri külas.
Seal oli juba Vendel Nivase lastekodu.
Tahtsime seal lähedal maad osta.
Olime seal juba käinud ja üht maatükki näinud.
Saime Soomest raha ja kiirustasime maad ostma.
Jumalat me ilmselgelt ei kuulanud.
Võtsime raha ja andsime seal ühtedele inimestele.
Maatükk oli kahe hektari suurune.
Maksime selle eest pool raha ära.
Maal oli neli-viis omanikku
ja neil tekkis mingi tüli.
Mõned neist ei tahtnudki müüa.
Maad on võimatu osta, kui kõik ei taha seda müüa.
Olin juba One Way Missionile teatanud, et meil on maa
ja raha on juba makstud.
Omanikud aga helistasid, et nad ei taha maad müüa
ja ma pean raha tagasi võtma.
See oli katastroof.
Mõtlesime, mida One Way Missionile öelda.
Meil polegi maad.
Võtsime raha ja pidasime külavanematega aru.
Üks külavanemaist ütles, et on üks Pottipadu küla.
Ma ei olnud sellest kunagi kuulnud.
Seal pidi olema üks maa,
mis võiks meile meeldida.
Olime segaduses, kas minna või mitte.
Külavanem aga käis peale, et peaksime vaatama minema.
Läksime kohale. Tee oli kohutav.
Küla oli täis põõsaid ja maopesi.
Aga maa oli suur.
Palvetasime seal isaga
ja mõtlesime, et ehk peaksime selle ostma.
Tundsime nagu mingit survet, et peaksime selle maa ostma.
Otsustasime seda teha.
Võtsime samal päeval raha,
läksime uue omaniku juurde,
ja polnud isegi kindlad, kas tema tahab müüa või mitte.
Läksime tema koju ja küsisime, kas ta üldse tahab müüa.
Ta olevat rääkinud sõpradele, et tahab müüa.
Ta ütles kohe, et tahab müüa.
Leppisime hinnas kokku ja andsime talle raha.
See kõik juhtus ühe tunniga.
Saime 3,8 hektarit maad sama raha eest,
mille eest oleksime saanud 2 hektarit Atkuris.
See oli suur ime.
Järgmisel hommikul läksin One Way külla.
Tahtsin seda maad katsuda ja tunda.
Tahtsin endale öelda, et see on nüüd meie.
Olin kahelnud, kas see tehing õnnestub või mitte,
sest ühes kohas see juba ebaõnnestus.
Jumal aitas meil selle lõpule viia.
Jumalal oli selle maa jaoks plaan
ja Ta tahtis selle meile anda.
Läksin üksi One Way külla.
Räägin inimestele, et ma ei näita tundeid välja.
Tunded on siiski olemas, aga ma varjan neid.
Läksin One Way külla, saatsin kõik teised ära,
istusin maha ja katsusin kätega maad.
Heitsin maa peale pikali
vaatasin taevasse,
ja ütlesin Jumalale: Aitäh.
Aitäh selle kingituse eest.
See oli hämmastav ime.
Imed ei saanud kunagi otsa.
Need jätkuvad igapäevaselt tänaseni välja.
Usun, et ilma Jumala imedeta,
ilma Jumala ligioluta
ja Tema üleloomuliku abita,
oleks see töö võimatu.
Meil on väga lihtne Jumalat paluda,
kui iganes Tema abi vajame.
Abi tuleb koheselt.
Alustasime tööd viie pastoriga.
Täna on meil üle 35 pastori
ning sadu teisi sõpru ja evangeliste,
kes meiega töötavad.
Jumal teeb imesid külades.
Paljud võtavad Jeesuse vastu oma Päästjaks.
Külades käib põrandaalune ärkamine.
Paljud käivad meie koosolekuil.
Pastorid teevad pikki reise
ja jutlustavad uutes külades Jumala Sõna
ning Jumal puudutab inimesi.
Meie teenistuse peamine eesmärk
on jõuda inimesteni Jumala armastuse
ja evangeeliumiga.
Tuhanded on aastate jooksul usule tulnud.
Alustasime mõne lapsega,
täna aitame me ligi 250 last,
nende seas ka tänavalapsed.
Lastega töötamine on nii lõbus ja rõõmus.
Mulle meeldib lapsi jälgida.
Nägin Tapani juures videot lastest.
Olin väga liigutatud,
kui nägin nende väikseid nägusid.
Mõned neist on nüüd insenerid,
teevad tööd ja teenivad raha.
Mõned tüdrukud on abielus,
neil on omad lapsed,
nad teevad tööd
ja käivad koosolekuil koos oma lastega.
Nad helistavad, kui on uue töökoha saanud.
Mõned lapsed toovad oma palga
ja ostavad Vikerkaare lastekodu kasvandikele kingitusi.
See on nii liigutav.
Laste nägemine täidab rõõmuga.
Jumalal on nende jaoks plaan.
Ta armastab neid ja aitab neid.
Nad on alustanud nullist ja saanud insenerideks.
Nendega oleks võinud ükskõik mis juhtuda.
Jumal aga tõi nad One Way külla ja päästis nad.
Nad lihtsalt ei leidnud oma elu maailmast,
vaid nad leidsid Jeesuse.
Nad on head usklikud ja elavad kristlase elu.
Sama käib ka leskede kohta,
kel polnud mingit lootust.
Jumal armastab neid väga.
Nüüd on neil lootus.
Poole aasta eest oli ajalehes väga kurb lugu leskedest.
Oli üks riiklik leskede turvakodu,
kus leski väga halvasti koheldi.
Kui lesed seal surid,
lõigati nende surnukehad tükkideks,
pandi kotti ja visati jõkke.
Nii koheldakse seal leski.
See oli üleriigilises ajalehes.
One Way külla tulevatele leskedele
annab Jumal nii palju privileege.
Nad elavad seal rõõmsalt,
võtavad vastu Kristuse,
laulavad laule,
ja nad on täis lootust.
Sama puudutab ka invaliide ja tänavalapsi.
See on Jumala töö.
Vahel ütlen Jumalale: Aitäh selle ime eest!
Jumal alandab mind öeldes:
"Ole vait! Ma ei teinud seda sinu jaoks.
Ma tegin seda seetõttu, et armastan neid inimesi.
Armastan lapsi."
Ta teeb imesid laste jaoks.
Üks laps kukkus 8 meetri kõrguselt alla,
tõusis püsti ja kõndis edasi.
Selliseid imesid näemegi,
sest Jumal armastab neid.
On selge eesmärk ja plaan
igale One Way küla elanikule.
Jumal saadab meie juurde üha uusi inimesi,
kes vajavad abi, kes vajavad Jeesust.
Ühel päeval saavad neist evangelistid,
kes käivad ja kuulutavad Jeesust.
See on meie teenistuse vili.
Aitäh palvetamast ja toetamast!
Oleme perekond,
meil on kõigil osa Jumala plaanis.
Igaühel on oma roll
ja Jumal hindab seda.
Talle meeldib, kui koos oleme
ja jätkame koostööd veel mitmeid aastaid.
Teda teenides.
Kõik, mida Ta tahab, on kuulekad inimesed.
Aitäh, et olete olnud Issandale kuulekad.
Olete mänginud suurt rolli ka meie endi eludes.
Aitäh selle eest!
India lapsed armastavad teid,
lesed ja tänavalapsed armastavad teid.
Olete neile väga tähtsad.
Palun palvetage edasi! Aitäh!
Nii kiiresti möödus meie pooltund.
Loodetavasti kohtume nädala pärast.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri